
Székhelyén

Tisztelt Polgármester Asszony/Úr!

Tisztelt Jegyző Asszony/Úr!

Mellékleten megküldöm a Szolnoki Kistérség Többcélú Társulása Társulási Tanácsa által elfogadott Társulási Megállapodás módosítását, melyet - települési önkormányzatok többcélú kistérségi társulásáról szóló 2004. évi CVII. törvény 1.§ (9) bekezdés b) pontja alapján a társulásban résztvevő képviselő- testületek mindegyikének minősített többséggel hozott döntése szükséges a többcélú kistérségi társulási megállapodás módosításához - minden település képviselő-testületének tárgyalnia szükséges.  
 

A települési önkormányzatok többcélú kistérségi társulásáról szóló 2004. évi CVII. törvény 3.§ (1) bekezdése d) pontja alapján, a többcélú kistérségi megállapodás tartalmazza a - meglévő - vagy tervezett - közös fenntartású intézmények megjelölését, amelyek biztosítják a többcélú kistérségi társulás által ellátott önkormányzati közszolgáltatásokat.

A szociális igazgatásról és szociális ellátásokról szóló többször módosított 1993. évi III. törvény 92.§ (1) bekezdés b.) pontja alapján „a személyes gondoskodást nyújtó ellátásokról, azok igénybevételéről, valamint a fizetendő térítési díjakról, ha a fenntartó önkormányzati társulás, vagy többcélú kistérségi társulás akkor a társulási megállapodásban erre kijelölt települési önkormányzat a társulási megállapodásban meghatározottak szerint rendeletet alkot.”

A Szolnoki Kistérség Többcélú Társulása állásfoglalást kért a Szociális és Gyámhivataltól, melyben megerősítette azon elképzelésünket, hogy a társuláshoz tartozó valamennyi önkormányzat közül egy önkormányzatot kell kijelölni a kistérséghez tartozó településekre vonatkozó önkormányzatok rendeletalkotására.

Előzetes egyeztetést követően a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló rendeletalkotásra a Szolnok Megyei Jogú Város Önkormányzatát jelölte ki a Szolnoki Kistérség Többcélú Társulása a 39/2011. (III.30.) számú határozatával. 
A Szolnoki Kistérség Többcélú Társulása Társulási Tanácsa a 44/2011. (III.30.) számú határozatával döntött a Szolnoki Kistérség Többcélú Társulása és a Szolnok Megyei Jogú Város Polgármesteri Hivatala között a belső ellenőrzési feladatellátásra megkötött Megállapodás közös megegyezéssel történő megszüntetéséről. 

E határozat értelmében döntött a Megállapodás megszüntetéséről, a Magyar Köztársaság 2011. évi költségvetéséről szóló 2010. évi CLXIX. törvény 8. számú melléklete III. a többcélú kistérségi társulások támogatása 5.1 pontjának értelmében a belső ellenőrzés feladatellátásáról önálló munkaszervezetében gondoskodik. A 2011. március 30-i Társulási Tanács ülésen a Társulási Tanács felkérte a Munkaszervezetet, hogy a változásokkal érintett társulási dokumentumok módosítási javaslatát a soron következő ülésre készítse elő. A soron következő ülése 2011. április 12-én volt a Társulási Tanácsnak, mellyen az 53/2011. (IV.12.) számú határozatával döntött a Társulási Megállapodás módosításáról. 
Kérem, hogy a soron következő képviselő-testületi ülésen a fent említett Társulási megállapodás módosításáról dönteni, majd azt követően a döntésről szóló képviselő-testületi határozatot a Kistérségi irodába eljutatni szíveskedjék.

Szolnok, 2011. április 13.

